ምስ ናዝሬት ወልዱ ዝተዓወተት ኣትለት መን ትባሃል?
ሃገራዊ ውድድር ጉያ መሮር
ሃገራዊ ፈደረሽን ኣትለቲክስ ኤርትራ ዓመታዊ ካብ ዘካይዶምን ብርዝነቶም ቅድሚት ካብ ዝስርዑን ሃገራውያን ውድድራት ሓደ ዝኾነ ሃገራዊ ውድድር ጉያ መሮር National cross country Championship ንቐዳም 21 ለካቲት 2015 ኣብ ባረንቱ ዞባ ጋሽ-ባርካ ከካይድ ምዃኑ ብመገዲ ህዝባዊ ርክባት ኮምሽን ባህልን ስፖርትን ኤርትራ ኣፍሊጡ። ኣብቲ ንመበል 17 ግዜኡ ዝካየድ ሃገራዊ ውድድር፡ ኣትለታት ኩለን ዞባታትን ሚኒስትሪ ምክልኻልን ኣብቲ ብኽልቲኡ ጾታታት ብናይ ዓበይቲን መንእሰያትን ደረጃታት ዝካየድ ውድድር ሓያል ተወዳዳርነት ከርእዩ ትጽቢት ይግበረሉ። በቲ ወጺኡ ዘሎ መደብ ውድድር መሰረት፡ ደቂተባዕትዮ ኣትለታት ናይ 12ን 8 ኪሎሜትር ከምኡ’ውን ደቀንስትዮ ኣትለታት ናይ 8ን 6ን ኪሎሜትር ውድድር ከሰላስሉ’ዮም። ኣብቲ ሃገራዊ ውድድር ብሉጽ ውጽኢት ዘመዝገቡ ኣትለታት 28 መጋቢት 2015 ኣብ ከተማ ጉዋንግ (ቻይና) ኣብ ዝካየድ ዓለማዊ ውድድር ጉያ መሮር ንሃገራዊት ጋንታ ኤርትራ ወኪሎም ክወዳደሩ ትጽቢት ይግበረሎም። ዝሓለፈ ዓመት መንደፈራ ኣብ ዝተኻየደ ተመሳሳሊ ሃገራዊ ውድድር፡ ካብ ዞባታት ብድምር ውጽኢት፡ ደቡብን ማእከልን ዕዉታት ምንባረን ዝዝከር ኮይኑ ብውልቂ ድማ ካብ ደቂተባዕትዮ ሳምሶን ገብረዮውሃንስን ኣፈወርቂ ብርሃነን ካብ ደቀንስትዮ ድማ ኣትለታት ናዝሬት ወልዱን ስምረት ወልደጋብርን ምዕዋቶም ኣይርሳዕን።
ስምረት ወልደጋብር